ரெண்டு வாரம் முன்னாடி உமாவும் குட்டீஸும் ஊருக்குப் போயிருந்தப்போ, மோட்டார் போட்டேன். உமா ஆயிரம் வாட்டி, “போட்டீங்கன்னா 15 நிமிஷத்துல ஆஃப் பண்ணிடுங்க. பாட்டு வாங்கிக்காதீங்க”ன்னு சொல்லிட்டுதான் போனாங்க. நானும் சுவிட்ச் ஆன் பண்ணீட்டு 15 நிமிஷம் என் மொபைல்ல அலாரம் செட் பண்ணீட்டு உட்கார்ந்தேன். வழக்கம்போல ஒரு பீரும், யுவன் ஷங்கர் ராஜாவும் என்னை எழுந்திருக்க விடாம பண்ணீட்டாங்க. கொஞ்ச நேரம் டியா டியா டோலு முடிஞ்சப்ப பாக்கறேன். 40 நிமிஷமாயிருந்தது. ஆஹா… விடமாட்டானே வெள்ளையத்தேவன்னு அவசர அவசரமா மோட்டரை ஆஃப் பண்ணீட்டு மாடிக்கு ஓடினேன்.